CELEX: E2010J0003
Language: sl
Date: 2010-10-18 00:00:00
Title: Sodba Sodišča z dne 18. oktobra 2010 v zadevi E-3/10 – Nadzorni organ EFTE proti Republiki Islandiji (Neizpolnitev obveznosti pogodbenice – Direktiva 2002/87/ES o dopolnilnem nadzoru kreditnih institucij, zavarovalnic in investicijskih družb v finančnem konglomeratu)

12.5.2011   
            
            
               SL
            
            
               Uradni list Evropske unije
            
            
               C 141/10
            
         SODBA SODIŠČA
   z dne 18. oktobra 2010
   v zadevi E-3/10
   Nadzorni organ EFTE proti Republiki Islandiji
   (Neizpolnitev obveznosti pogodbenice – Direktiva 2002/87/ES o dopolnilnem nadzoru kreditnih institucij, zavarovalnic in investicijskih družb v finančnem konglomeratu)
   2011/C 141/10
   V zadevi E-3/10 – Nadzorni organ EFTE proti Republiki Islandiji – ZAHTEVEK za ugotovitev, da Republika Islandija s tem, da v predpisanem roku ni sprejela ali obvestila Nadzornega organa EFTE o sprejetju potrebnih ukrepov za izvajanje Akta, ki je naveden v točki 31ea Priloge IX k Sporazumu o Evropskem gospodarskem prostoru (Direktiva 2002/87/ES Evropskega parlamenta in Sveta z dne 16. decembra 2002 o dopolnilnem nadzoru kreditnih institucij, zavarovalnic in investicijskih družb v finančnem konglomeratu, ki spreminja direktive Sveta 73/239/EGS, 79/267/EGS, 92/49/EGS, 92/96/EGS, 93/6/EGS in 93/22/EGS ter direktivi 98/78/ES in 2000/12/ES Evropskega parlamenta in Sveta), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 32 navedenega akta in členom 7 Sporazuma EGP, je Sodišče v sestavi: Carl Baudenbacher, predsednik, Thorgeir Örlygsson in Henrik Bull (sodnik poročevalec), sodnika, dne 18. oktobra 2010 izdalo sodbo, katere izrek se glasi:
   Sodišče:
   
               1.
            
            
               ugotavlja, da Republika Islandija s tem, da v predpisanem roku ni sprejela potrebnih ukrepov za izvajanje Akta, ki je naveden v točki 31ea Priloge IX k Sporazumu o Evropskem gospodarskem prostoru (Direktiva 2002/87/ES Evropskega parlamenta in Sveta z dne 16. decembra 2002 o dopolnilnem nadzoru kreditnih institucij, zavarovalnic in investicijskih družb v finančnem konglomeratu, ki spreminja direktive Sveta 73/239/EGS, 79/267/EGS, 92/49/EGS, 92/96/EGS, 93/6/EGS in 93/22/EGS ter direktivi 98/78/ES in 2000/12/ES Evropskega parlamenta in Sveta), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 32 navedenega akta in členom 7 Sporazuma EGP,
            
         
               2.
            
            
               Republiki Islandiji naloži plačilo stroškov postopka.